NTNU i Gjøvik

NTNU i Gjøvik er en del av Norges teknisk-naturvitenskapelige universitet (NTNU). NTNU i Gjøvik er en direkte videreføring av Høgskolen i Gjøvik (HiG), og ble offisielt etablert 1. januar 2016, da HiG, Høgskolen i Ålesund (HiÅ), Høgskolen i Sør-Trøndelag (HiST) og NTNU fusjonerte til ett universitet med navnet Norges teknisk-naturvitenskapelige universitet. 

Studiestedet har, pr. januar 2022, omtrent 5000 studenter og 500 ansatte. 

 Organisasjon 
miniatyr|Organisering av NTNU fra 1. januar 2017
 Ledelse 
NTNUs rektor er øverste akademiske leder for universitetet, mens NTNU i Gjøvik har en stedlig leder som inngår i rektors ledergruppe. Den stedlige leder har stillingsbenevnelse viserektor. Viserektor har samlet ansvar for faglig og administrativ virksomhet, og inngår i rektors ledergruppe. 

Gro Kvanli Dæhlin tiltrådte som viserektor for en fireårsperiode fra 1. august 2021.

 Tidligere viserektorer 

 2016–2021: Jørn Wroldsen (fungerende fra 1. januar 2016 til 1. januar 2017)

 Fakulteter og institutter 
Den faglige virksomheten ved NTNU i Gjøvik er organisert i fem fakulteter og ni institutter. Fakultetene har hovedsete ved NTNU i Trondheim.

Fakultetene og instituttene er:

 Fakultet for arkitektur og design (AD)
 Institutt for design – avdeling Gjøvik (ID)
 Fakultet for informasjonsteknologi og elektroteknikk
 Institutt for informasjonssikkerhet og kommunikasjonsteknologi (IIK) 
 Institutt for datateknologi og informatikk (IDI)
 Institutt for elektroniske systemer (IES) 
 Instiutt for elkraftteknikk (IEL)
 Institutt for matematiske fag (IMF)
 Fakultet for ingeniørvitenskap
 Institutt for vareproduksjon og byggteknikk (IVB) 
 Fakultet for medisin og helsevitenskap
 Institutt for helsevitenskap i Gjøvik (IHG) 
 Fakultet for økonomi
 Institutt for industriell økonomi og teknologiledelse (IØT)

I tillegg foregår forskning og studier ved fire fagenheter, dels med ansatte fra flere institutter: 

Faggruppe matematiske fag, ved Institutt for matematiske fag 

Faggruppe elektro ved NTNU i Gjøvik består av vitenskapelige ansatte fra flere institutter: Institutt for elektroniske systemer, Institutt for elkraftteknikk og Institutt for vareproduksjon og byggteknikk. Faggruppen utdanner elektroingeniører, på Gjøvik har studentene mulighet å velge mellom studieretningene elektronikk og sensorsystemer eller elkraft og bærekraftig energi. I tillegg tilbyr faggruppen videreutdanning i elkraft.
 Studier 
NTNU i Gjøvik tilbyr utdanning innen informatikk, helse, design, teknologi og økonomi. Det er det eneste lærestedet i Skandinavia (pr. 2015) som tilbyr bachelor-, master- og doktorgradsstudier i informasjonssikkerhet,  og har tilbudt doktorgrad i informatikk siden 2012. 

I 2023 vedtok regjeringen at NTNU i Gjøvik også skal tilby medisinutdannelse. De første studentene kan starte høsten 2024.

Gjøvik har utdanningstilbud innenfor nasjonal paramedic som gir tittelen paramedic. Nasjonal paramedic er utdanning for ambulansepersonell og består av en årsenhet på 60 studiepoeng.  Utdanningen ble opprettet med pilotkull våren 2003. Utdanningen var da på 90 studiepoeng.  

 Forskning 
Forskning foregår både som del av virksomheten ved avdelingene, og i svært spesialiserte sentre og miljøer.

NTNU i Gjøvik har utmerket seg når det gjelder forskning innen informatikk og informasjonssikkerhet. 

Senter for cyber- og informasjonssikkerhet (CCIS) fikk tildelt sju millioner kroner til videre forskning via statsbudsjettet for 2016.

COINS Research School of Computer and Information Security ledes av NTNU i Gjøvik. I tillegg til NTNU, er følgende institusjoner samarbeidspartnere i forskningsskolen: Universitetet i Agder, Universitetet i Bergen, Universitetet i Oslo, Universitetet i Stavanger og Universitetet i Tromsø.fra COINS' nettsted

 Historie 
NTNU i Gjøvik er en direkte videreføring av Høgskolen i Gjøvik (HiG), og ble offisielt etablert 1. januar 2016 da Høgskolen i Gjøvik (HiG), Høgskolen i Ålesund (HiÅ), Høgskolen i Sør-Trøndelag (HiST) og NTNU fusjonerte til ett universitet med navnet Norges teknisk-naturvitenskapelige universitet.

Fusjonen var et resultat av at statlige høyere utdanningsinstitusjoner i 2014 fikk et oppdrag fra Kunnskapsdepartementet. Departementet ønsket innspill til arbeidet med framtidig struktur i universitets- og høyskolesektoren.Brevet fra KD, med beskrivelse av oppdraget Regjeringen ønsket blant annet færre institusjoner innen sektoren.Rektoratets blogg NTNU

Styret ved NTNU vedtok 28. januar 2015 at de ønsket en sammenslåing med HiST, HiÅ og HiG.NTNU blir landets største universitet Det endelige vedtaket om gjennomføring av fusjonen fra 1. januar 2016, ble fattet av  Kunnskapsdepartementet i juni 2015.Regjeringens omtale av fusjonen, Kgl. res. 19. juni 2015.

 Referanser 

 Kilder 
Notat fra rektor til styret datert 11. november 2015
NTNUs informasjon om fusjonen og fusjonsarbeidet

 Eksterne lenker 



Kategori:Utdanning i Gjøvik
Kategori:NTNUs campuser